Ir-Regolament tal-Kummissijoni (KEE) Nru 956/96
tat-30 ta’ Mejju 1996
li jemenda r-Regolament (KE) Nru 2883/94 li jistabilixxi tbassir tal-bilanċ għall-provvista għall-Gżejjer Kanarji ta’ prodotti agrikoli koperti minn miżuri speċifiċi li għalihom hemm provdut fl-Artikoli 2, 3, 4 u 5 tar-Regolament tal-Kunsill (KEE) Nru 1601/92
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 822/87 tas-16 ta’ Marzu 1987 dwar l-organizazzjoni komuni tas-suq fl-inbid [1], kif l-aħħar emendat bir-Regolament (KE) Nru 1544/95 [2], u b’mod partikulari l-Artikolu 56(4) tiegħu,
Wara li kunsidrat ir-Regolament tal-Kunsill (KEE) Nru 1601/92 tal-15 ta’ Ġunju 1992 li jikkonċerna miżuri speċifiċi għall-Gżejjer Kanarji f’dak li għandu x’jaqsam ma’ ċerti prodotti agrikoli [3], kif l-aħħar emendat birRegolament tal-Kummissjoni (KE) Nru 2537/95 [4], u b’mod partikulari l-Artikolu 3(4) u t-tieni paragrafu ta’ l-Artikolu 7 tiegħu,
Billi r-Regolament tal-Kummissjoni (KEE) Nru 2805/95 tal-5 ta’ Diċembru 1995 li jiffissa r-rifużjonijiet ta’ esportazzjoni fis-settur ta’ l-inbid u li jirrevoka r-Regolament (KEE) Nru 2137/93 [5] li jemenda l-mod li bih ir-rifużjonijiet fuq l-esportazzjoni fis-settur ta’ l-inbid huma fissati billi jfissirhom f’ettolitri, mingħajr ma jingħata l-ebda każ tal-grad ta’ alkoħol li fihom;
Billi l-ammonti tal-għajnuna msemmija fl-Artikolu 3(2) tar-Regolament (KEE) Nru 1601/92 jikkorrispondu għall-ammonti ta’ rifużjonijiet, waqt li jingħata kont tal-kondizzjonijiet li jirriżultaw mis-sitwazzjoni ġeografika ta’ l-arċipelagu; billi l-ammonti ta’ għajnuna għandhom ikunu aġġustati bħala riżultat ta’ l-emendi dwar ammonti ta’ rifużjoni magħmulha fir-Regolament imsemmi fuq;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għall-inbid,
ADOTTAT DAN IR-REGOLAMENT:
Artikolu 1
L-Anness XII, Taqsima B, li jinsab mar-Regolament tal-Kummissjoni (KE) Nru 2883/94 [6] huwa b’dan mibdul bl-Anness hawn mehmus.
Artikolu 2
Dan ir-Regolament għandu jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussell, fit-30 ta’ Mejju 1996.